Buyuk britaniyalik olimlar elektron sigaretalar xavfli ekanligini isbotladi

Buyuk britaniyalik olimlar elektron sigaretalar xavfli ekanligini isbotladi: ularda mavjud moddalar bronxiolit va o‘pkaning boshqa xastaliklariga olib kelishi mumkin. Bu haqda “Hi-tech.mail.ru” xabar bermoqda.

San-Diyegodagi Kaliforniya universiteti mutaxassislari tadqiqotlari davomida uzluksiz veyping (elektron sigaretalarni bir necha soat davomida ketma-ket chekish) jarayonini sinab ko‘rdi. Tadqiqot mualliflaridan biri Jessika Vang-Rodrigez elektron sigaretalarning zarari an’anaviy sigaretalardan qolishmasligini ta’kidlamoqda.
Sinovlar chog‘ida sigaretalarning ikki turi — nikotinsiz va ko‘p bo‘lmagan miqdorda nikotinga ega sigaretalardan foydalanilgan. Tajribalar ikki holatda ham o‘pka va boshqa a’zolar to‘qimalari nobud bo‘lishi, faqat nikotinsiz sigaret chekkanda bu jarayon biroz sustroq kechishini ko‘rsatdi.